ทองปิดลบ 5.1 ดอลล์
สัญญาทองคำตลาดนิวยอร์กปิดลบ5.1 ดอลล์ที่ 1,468.6 ดอลลาร์/ออนซ์หลังจำนวนคนว่างงานสหรัฐลดลง
10 พ.ค. 2556

สัญญาทองคำตลาดนิวยอร์กปิดลบ5.1 ดอลล์ที่ 1,468.6 ดอลลาร์/ออนซ์หลังจำนวนคนว่างงานสหรัฐลดลง
สัญญาทองคำตลาด COMEX (Commodity Exchange) ส่งมอบเดือนมิ.ย.ร่วงลง 5.1 ดอลลาร์ หรือ 0.35% ปิดที่ 1,468.6 ดอลลาร์/ออนซ์
ด้านสัญญาโลหะเงินส่งมอบเดือนก.ค.ปิดที่ 23.879 ดอลลาร์/ออนซ์ ลดลง 1.3 เซนต์ และสัญญาโลหะทองแดงส่งมอบเดือนก.ค.ลดลง 3 เซนต์ ปิดที่ 3.3405 ดอลลาร์/ปอนด์
สัญญาพลาตินัมส่งมอบเดือนก.ค.ปิดที่1,516.50 ดอลลาร์/ออนซ์ เพิ่มขึ้น 11.60  ดอลลาร์ และสัญญาพัลลาเดียมส่งมอบเดือนมิ.ย.ปิดที่ 714.75 ดอลลาร์/ออนซ์ เพิ่มขึ้น 16.50 ดอลลาร์ 
นักลงทุนเทขายสัญญาทองคำเพราะมองว่าตลาดแรงงานของสหรัฐเริ่มฟื้นตัวขึ้น จึงทำให้อุปสงค์ทองคำซึ่งเป็นสินทรัพย์ที่ปลอดภัยนั้น ลดน้อยลงด้วย โดยกระทรวงแรงงานสหรัฐเปิดเผยว่า จำนวนผู้ขอรับสวัสดิการว่างงานครั้งแรกในรอบสัปดาห์ที่สิ้นสุดวันที่ 4 พ.ค.ลดลง 4,000 ราย แตะที่ 323,000 ราย ซึ่งเป็นระดับต่ำสุดนับตั้งแต่เดือนม.ค. 2551 ตรงข้ามกับที่นักวิเคราะห์คาดว่าจะเพิ่มขึ้นสู่ระดับ 335,000 ราย